კეტრინ კორტეს-მასტო

კეტრინ კორტეს-მასტო (ინგლ. Catherine Cortez Masto), დაბადებით კეტრინ მარი კორტესი (ინგლ. Catherine Marie Cortez; დ. 29 მარტი, 1964, ლას-ვეგასი) — ამერიკელი იურისტი და პოლიტიკოსი, აშშ-ის დემოკრატიული პარტიის წევრი, ნევადის შტატის წარმომადგენელი აშშ-ის სენატში 2017 წლის 3 იანვრიდან. ესპანურენოვანი მოსახლეობის პირველი ქალი წარმომადგენელი სენატში. 2007-2015 წლებში იყო ნევადის გენერალური პროკურორი. კეტრინ კორტესი დაიბადა 1964 წლის 29 მარტს ლას-ვეგასში, ნევადა. მენი კორტესისა და ჯოანა მუსოს ღარიბ ოჯახში, რომლებიც ცხოვრობდნენ ლას-ვეგასის ღარიბთა რაიონში, კეტრინის მამა მონაწილეობდა კორეის ომში, რომლის დასრულების შემდეგაც დაოჯახდა იტალიური წარმოშობის ჯოანა მუსოზე. გარდა კეტრინისა მათ ყავდათ კიდევ ერთი გოგონა — სინტია. მენი კორტესმა მოგვიანებით მიიღო მთავარი აღმასრულებელი დირექტორის თანამდებობა კომპანიაში Las Vegas Convention and Visitors Authority, რომელიც ემსახურებოდა ლას-ვეგასში ჩასულ ტურისტებს. 1986 წელს კეტრინმა მიიღო ხელოვნების ბაკალავრის ხარისხი ნევადის უნივერსიტეტის დასრულების შემდეგ, ხოლო 1990 წელს გონზაგის უნივერსიტეტის სამართლის დოქტორის ხარისხი. 1990 წელს მონაწილეობდა ნევადის ადვოკატთა კოლეგიაში და მიიღო სამუშაო ლას-ვეგასის იურიდიულ ფირმაში, მუშაობდა სამოქალაქო სამართალზე. 1995 წელს გუბერნატორმა ბობ მილერმა დანიშნა სამხრეთ ნევადაში გუბერნატორის ოფისის ხელმძღვანელად, ხოლო შემდეგ — გუბერნატორის ადმინისტრაციის მეთაურად. 2000 წელს ვაშინგტონში გახდა პროკურორის ასისტენტი, 2002 წელს — კლარკის ოლქის მმართველის ასისტენტი. 2007-2015 წლებში ეკავა ნევადის პროკურორის თანამდებობა. მან საზოგადოებრივი პოპულარობა მოიპოვა მას შემდეგ, რაც ჩაატარა გამოძიება ამერიკის ბანკის მიერ „ფინანსურად არასტაბილური კლიენტებისათვის“ პროცენტის გაზრდის გამო. 2016 წლის 8 ნოემბერს თანამდებობიდან გადადგა სენატორი ნევადის შტატიდან ჰარი რიდი, რომელიც 3 წლის განმავლობაში (1987 წლიდან 2017 წლამდე) წარმოადგენდა შტატს აშშ-ის სენატში. კეტრინ კორტესმა მონაწილეობა მიიღო სენატორის არჩევნებში და დაამარცხა რესპუბლიკელი ჯო ჰეკი. თავისი წინასაარჩევნო კამპანია ააგო აშშ-ის საპრეზიდენტო კანდიდატის, დონალდ ტრამპის საარჩევნო კამპანიის ძირითადი დებულებების საწინააღმდეგოდ, მათ შორის მექსიკიდან არალეგალური იმიგრაციის ჩახშობასთან დაკავშირებით, ასევე ხაზს უსვამდა მის ორაზროვან განცხადებებს ვეტერანებსა და ქალებთან დაკავშირებით. არჩევნების შედეგად მიიღო 521 994 ამომრჩევლის ხმა, ანუ 47,1 %, ხოლო მისმა მოწინააღმდეგემ 44,67 %. ამრიგად, კორტეს-მასტო გახდა ნევადის შტატიდან პირველი სენატორი ქალი და პირველი ესპანურენოვანი საზოგადოების ქალი წარმომადგენელი აშშ-ის სენატში. 2017 წლის ოქტომბერში კორტეს-მასტომ დაგმო მიანმარში როჰინჯების მუსლიმური უმცირესობის გენოციდი და მოუწოდა ქვეყნის ხელისუფლებას კრიზისის უფრო ძლიერი რეაგირებისკენ. იგი ასევე მხარს უჭერს ერთსქესიანთა ქორწინებას. კეტრინ კორტეს-მასტო დაოჯახებულია აშშ-ის საიდუმლო სამსახურის ყოფილ აგენტზე პოლ მასტოზე. ↑ Jenny Manrique. (2016-10-14) Quién es Catherine Cortez Masto, la mujer de Nevada que aspira a ser la primera latina en llegar al Senado. UNVision. ციტირების თარიღი: 2016-11-26. ↑ Michael Oleaga. (2015-03-30) Catherine Cortez Masto, Nevada Latina Politician Who Could Replace Harry Reid: What You Need To Know. Latin Post. ციტირების თარიღი: 2016-11-26. ↑ Departure reduces race to a blip on the political radar. Las Vegas Sun (2006-10-14). ციტირების თარიღი: 2016-11-26. ↑ Alexandra Sims. (2016-11-10) Catherine Cortez Masto: Nevada elects first Latina to US Senate. Independent. ციტირების თარიღი: 2016-11-26. ↑ Dave Philips. (2016-11-09) Catherine Cortez Masto Wins Nevada to Become First Latina Senator. The New York Times. ციტირების თარიღი: 2016-11-26. ↑ Chris Summers. (2016-11-09) First ever Latina senator elected: Catherine Cortez Masto wins in Nevada and says 'it's about time our government mirrors the diversity of our nation'. MailOnline. ციტირების თარიღი: 2016-11-26. ↑ „Sen. Todd Young urges action to end Muslim genocide in Myanmar“. IndyStar. October 22, 2017. ციტირების თარიღი: March 5, 2019. ↑ Joe Heck vs. Catherine Cortez Masto: Nonpartisan Candidate Guide For 2016 Nevada Senate Race (11 October 2016). ციტირების თარიღი: 5 October 2017. ↑ Catherine Cortez Masto. Courage Wordwide. დაარქივებულია ორიგინალიდან — 2019-08-19. ციტირების თარიღი: 2016-11-26.